CELEX: C2005/271/48
Language: et
Date: 2005-10-29 00:00:00
Title: Kohtuasi T-324/05: 25. augustil 2005 esitatud hagi — Eesti v. komisjon

29.10.2005   
            
            
               ET
            
            
               Euroopa Liidu Teataja
            
            
               C 271/24
            
         25. augustil 2005 esitatud hagi — Eesti v. komisjon
   (Kohtuasi T-324/05)
   (2005/C 271/48)
   Kohtumenetluse keel: eesti
   Pooled
   
      Hageja(d): Eesti Vabariik, [Esindaja(d): Lembit Uibo, esindaja]
   
      Kostja(d): Euroopa Ühenduste Komisjon
   Hageja(te) nõuded
   Tühistada komisjoni määrus (EÜ) nr 832/2005 (ELT L 138/3, 1.6.2005).
   Õiguslikud alused ja peamised argumendid
   Hagi esemeks on nõue tühistada komisjoni 31. mai 2005. aasta määrus (EÜ) nr 832/2005, millega määratakse suhkru, isoglükoosi ja fruktoosi ülemäärased kogused Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks. (1)
   
   Hageja tugineb järgmistele väidetele:
   
               —
            
            
               määruse (EÜ) nr 832/2005 vastuvõtmisega rikuti olulist menetlusnormi: ühise vastutuse põhimõtet, sest volinik Fischer Boeli volitati kindlaks määrama kõrvaldamisele kuuluvat suhkru kogust enne määruse vastuvõtmist;
            
         
               —
            
            
               asutamislepingu rakendusnormide seast rikub määrus (EÜ) nr 832/2005 selle määruse õiguslikuks aluseks olevat määrust (EÜ) nr 60/2004, sest:
               
                           a)
                        
                        
                           määruse (EÜ) nr 60/2004 artikli 6 vastaselt hõlmab määrus (EÜ) nr 832/2005 suhkru ülemäärase koguse kindlakstegemisel kodumajapidamistes hoitava suhkru koguse;
                        
                     
                           b)
                        
                        
                           määruse (EÜ) nr 60/2004 artikli 6 lõike 1 punkti c vastaselt ei arvestanud komisjon varude moodustamise erilisi asjaolusid Eestis;
                        
                     
         
               —
            
            
               EÜ artiklis 253 ettenähtud põhjendamiskohustuse rikkumine, sest määruses nr 832/2005 puuduvad põhjendused kodumajapidamistes hoitava suhkru ülemääraste varude hulka arvamise kohta ning varude moodustamise asjaolude arvesse võtmata jätmise kohta;
            
         
               —
            
            
               hea halduse põhimõtte rikkumine, sest määruse (EÜ) nr 832/2005 vastuvõtmisel ei arvestanud komisjon varude moodustamise erilisi asjaolusid Eestis, sealhulgas EL enda panust suhkru suurenenud impordis;
            
         
               —
            
            
               hea usu põhimõtte rikkumine, sest ei võetud mitte mingisuguseid meetmeid, et takistada suurenenud eksporti EL-st Eestisse, ja takistati Eesti vastumeetmeid;
            
         
               —
            
            
               mittediskrimineerimise põhimõtte rikkumine, sest määruses (EÜ) nr 832/2005 ettenähtud ülemäärase suhkruvaru arvutus diskrimineerib Eestit võrreldes eelmiste ühinenud riikidega ning määruse (EÜ) nr 832/2005 võimalikud rakendusmeetmed tooksid kaasa Eesti ettevõtjate või kodumajapidamiste diskrimineerimise võrreldes nende rühmadega eelmistes ühinenud riikides või võrreldes ettevõtjatega nn vanades liikmesriikides;
            
         
               —
            
            
               ettevõtjate ja/või kodumajapidamiste omandiõiguse rikkumine, sest määruse (EÜ) nr 832/2005 võimalikud rakendusmeetmed seaksid neile piirangu, mida ei saa õigustada legitiimse eesmärgiga ja mis on ebaproportsionaalne sekkumine nende õigustesse;
            
         
               —
            
            
               proportsionaalsuse põhimõtte rikkumine, sest määruses (EÜ) nr 832/2005 ettenähtud kohustus kõrvaldada kodumajapidamistes hoitava suhkru kogusele vastav suhkru kogus ei täida legitiimset eesmärki ja on ebaproportsionaalne sekkumine nende õigustesse.
            
         
      (1)  ELT L 138, 1.6.2005, lk 3.